pythainlp/thai-wiki-dataset-v3 huggingface dataset:
เมาวี

เกาะเมาวี (Maui; ) เป็นเกาะที่ใหญ่ที่สุดเป็นอันดับสองของในหมู่เกาะฮาวาย มีพี้นที่ 1,883.5 ตารางกิโลเมตร และเป็นเกาะที่ใหญ่อันดับที่ 17 ในสหรัฐอเมริกา เมาวีเป็นส่วนหนึ่งของของรัฐฮาวาย และมีขนาดใหญ่ที่สุดในเกาะทั้งสี่ของเมาวีเคาน์ตี
ในปี พ.ศ. 2543 เกาะเมาวีมีประชากร 117,644 คน ที่มีประชากรมากเป็นลำดับ 3 ของหมู่เกาะฮาวาย ต่อจากโฮโนลูลูและ Hawi'i (ฮาวายอิ) เมืองใหญ่ที่สุดบนเกาะ คือ Kahului (คาฮุลุย) มีประชากร 20,146 คน ที่ตั้งของเมาวีเคาน์ตี คือ Wailuku(วัยลุคุ)และเมืองสำคัญอื่นๆ รวมถึง Kīhei(คิเฮ) Lahaina(ละฮัยนะ) Makawao(มะคะเวา) Pa'ia (พะเอีย) Kula(คุละ) Ha'iku(ฮาอิคุ) Hana(ฮะนะ) Ka'anapali (คะอะนะพะลิ) Wailea (วัยเล) Makena (มะคินะ)และ Kapalua (คะพะลัว)
== อ้างอิง ==
เกาะในรัฐฮาวาย
เกาะไซปัน

เกาะไซปัน (Sa’ipan; Seipél; อดีตในSaipán และ彩帆島|Saipan-tō; Saipan) เป็นเกาะที่ใหญ่ที่สุดของหมู่เกาะนอร์เทิร์นมาเรียนาของสหรัฐอเมริกา ในมหาสมุทรแปซิฟิก มีเนื้อที่ประมาณ 115 ตารางกิโลเมตร อยู่ห่างจากเกาะกวมไปทางเหนือประมาณ 190 กิโลเมตร รายงานจากสำมะโน ค.ศ. 2020 ของสำนักงานสำรวจสำมะโนประชากรสหรัฐ ประชากรบนเกาะไซปันมี 43,385 คน ลดลง 10% จากจำนวนใน ค.ศ. 2010 ที่ 48,220 คน
ในอดีตเกาะไซปันเคยเป็นถิ่นฐานของชาวยุโรปจากประเทศสเปน ต่อมาได้ถูกยึดครองโดยเยอรมนีตั้งปี ค.ศ. 1899 จนถึงช่วงสงครามโลกครั้งที่หนึ่งจึงตกอยู่ภายใต้การยึดครองของจักรวรรดิญี่ปุ่น โดยมีชาวญี่ปุ่นมาตั้งถิ่นฐานประมาณ 25,000 คน และกำลังทหารญี่ปุ่นประมาณ 30,000 นาย
เกาะไซปันมีชื่อเสียงจากการรบที่เกาะไซปันในช่วงสงครามโลกครั้งที่สอง กองทัพสหรัฐอเมริกาส่งนาวิกโยธินยกพลขึ้นบกที่ชายหาดทางทิศตะวันตกเฉียงใต้ของเกาะ เมื่อวันที่ 15 มิถุนายน ค.ศ. 1944 และทำการสู้รบกับทหารญี่ปุ่นเป็นเวลาสามสัปดาห์ ก่อนจะจบลงด้วยการเสียชีวิตของทหารญี่ปุ่นเกือบทั้งหมด รวมทั้งครอบครัวชาวญี่ปุ่นอีกหลายพันคน โดยการฆ่าตัวตายที่หน้าผาบันไซ และหน้าผาฆ่าตัวตาย ทางตอนเหนือของเกาะ โดยไม่มีการประกาศยอมแพ้
== อ้างอิง ==
== แหล่งข้อมูลอื่น ==
The Insular Empire: America in the Mariana Islands, PBS documentary film & website
Saipan Municipality, United States Census Bureau
Department of the Interior, Office of Insular Affairs – Links to cultural and informational sites about the CNMI as well as to government sites
 
นอร์เทิร์นมาเรียนา
เกาะในมหาสมุทรแปซิฟิก
เกาะในเขตโอเชียเนีย
กรวยภูเขาไฟสลับชั้น
ภูเขาไฟในสหรัฐ
อดีตอาณานิคมของเยอรมนี
เมืองหลวงในเขตโอเชียเนีย
ยุทธการที่ไซปัน
ซิซิฟัส

ซิซีฟัส (Sisyphus) เป็นพระราชาแห่งโครินธ์ มีพระมเหสี ชื่อ มีโรพี (Merope) มีพระโอรสคือ เจ้าชายกลอคัส ซึ่งต่อมาได้ครองราชสมบัติ ต่อจากพระบิดา ซึ่งกลอคัส มีลูกคือเบลเลอโรฟอน ผู้ปราบเพกาซัสและสังหารนางไคเมร่า ซิซีฟัสเป็นพระราชาที่เจ้าเลห์จอมอุบาย ที่ไม่กลัวต่อเหล่าปวงเทพ
== การดูหมิ่นเทพเจ้า ==

เรื่องราวเกิดขึ้นเพราะเมืองคอรินธ์ที่ซิซีฟัสเป็นผู้ครอง ประสบปัญหาประสบภัยขาดแคลนน้ำใช้มาก ทั้งในราชสำนัก และในบ้านของประชาชน ทำให้พระราชาซิซีฟัสกังวลมาก วันหนึ่งขณะที่ซิซีฟัสกำลังอยู่บนหอคอย ได้เห็นเทพซูสลักพาตัวเอจิน่า ลูกสาวของเทพอะโซปัส เทพแห่งแม่น้ำ ซึ่งวันต่อมา ซิซีฟัสได้เจอกับเทพอะโซปัส เทพแห่งแม่น้ำ ที่กำลังตามหาเอจิน่า ลูกสาวของตนอยู่ ซิซีฟัสจึงได้บอกที่อยู่ของเอจิน่าให้เทพอะโซปัส โดยมีข้อแลกเปลี่ยนว่าเทพอะโซปัสจะต้องเนรมิตแหล่งน้ำใหม่ให้เมืองคอรินธ์ ซึ่งเทพอะโซปัสก็ได้เนรมิตบ่อน้ำใหม่ให้โดยการหยิบก้อนหินก้อนหนึ่ง ขึ้นมาจากดิน และวางลง ทันใดนั้นน้ำก็พุ่งออกมากลายเป็นแหล่งน้ำใหม่ให้ชาวเมืองคอรินธ์ใช้สืบทอดกันต่อมา หลังจากนั้นเทพอะโซปัสจึงไปตามทางที่ซิซีฟัสบอก เทพอะโซปัสพยายามขอร้องเทพซุสให้คืนลูกสาวของเขามา เพราะไม่ต้องการให้เทพีเฮรา มเหสีของเทพซุสรู้ ไม่งั้นเอจิน่าจะต้องถูกทารุณจากเฮราโดยแสนสาหัส เทพซุสจึงใช้สายฟ้าโยนไปที่อะโซปัส เทพอะโซปัสจึงรีบกระโดดลงน้ำ ซึ่งต่อมาจะพบถ่านหินอยู่ที่แม่น้ำนั้นอันเกิดจากสายฟ้าของซุสนั้นเอง ซูสสืบเรื่องนี้จนรู้เข้าว่าซิซีฟัสเป็นผู้บอกที่หลบซ่อนของตน กับเอจิน่า เทพซุสจึงส่งเทพทานาทอส เทพแห่งความตายไปรับวิญญาณของซิซีฟัส ไปลงโทษที่ขุมนรกทาร์ทารัส แต่ซิซีฟัสได้วางแผนเอาไว้อยู่แล้ว ว่าเทพซุสอาจจะส่งเทพทานาทอสมารับวิญญาณของตนไปลงโทษในปรโลก เมื่อทานาทอสมาถึงวังของซิซีฟัส ซิซีฟัสจึงใช้แหคลุมทาทานอส และให้ทหารพาเทพทานาทอสไปขัง เนื่องจากเทพทานาทอสถูกขังทั่วโลกก็ไม่มีความตาย ซึ่งทำให้เทพแอรีส เทพแห่งสงครามโมโหที่ไม่มีใครตายในสงคราม จึงไปช่วยเทพทานาทอสออกมา (บางตำราอ้างว่าเทพซูสเป็นคนสั่งให้แอรีสไปปลดปล่อยเทพทาทานอสออกมา)
เมื่อเทพทานาทอสออกมาได้แล้วทั่วโลกก็กลับมามีความตายอีกครั้ง ทานาทอสจึงพาวิญญาณของซิซีฟัสไปปรโลกเพื่อตัดสินกรรมได้ แต่ซิซีฟัสก็ยังมีแผนสองมาหลอกเทพเจ้าอีก ก่อนตายเทพซิซีฟัสได้สั่งเสียแก่ภรรยาให้ ห้ามจัดงานพิธีศพ และห้ามวางเหรียญบนปาก เพื่อข้ามแม่น้ำสติกซ์ในยมโลกด้วย
(ชาวกรีกมีความเชื่อว่าแม่น้ำสติกซ์ไหลอยู่รอบยมโลก และมีแครอน ผู้แจวเรือข้ามวิญญาณไปส่งที่อีกฝั่ง โดยทุกคนก่อนตายจะต้องมีเหรียญ 1 เหรียญ เป็นค่าจ้างให้แครอน เพื่อข้ามแม่น้ำสติกซ์ ไปตัดสินความดีความชอบที่อีกฝั่ง) เมื่อซิซีฟัสไม่มีเหรียญเป็นค่าจ้างให้แครอนผู้แจวเรือ ทำให้ต้องทนความหนาวอยู่ริมแม่น้ำสติกซ์ ทำให้เทพเฮดีส รู้สึกแปลกใจ ว่าเป็นถึงพระราชาทำไม ภรรยาไม่ให้เหรียญ เป็นค่าจ้างข้ามแม่น้ำสติกซ์ เทพเฮดีสจึงให้วิญญาณของซิซีฟัส กลับไปเพื่อสั่งเสียแก่นางมีโรพี ซึ่งเป็นภรรยาเสียก่อน เมื่อซิซีฟัสได้ฟื้นอีกครั้ง ก็ไม่ได้ทำตามสัญญาที่จะกลับไปในยมโลก ทำให้เทพทั้ง 2 คือซุส และเฮดีส ต่างโกรธซึ่งทำให้เทพเจ้าอับอายได้ถึงขนาดนี้ แต่ก็ทำอะไรไม่ได้ จนวันหนึ่งสามพี่น้องมอยเร (เป็นสามเทพีที่ลิขิตชีวิตมนุษย์ องค์แรกมีหน้าที่ปั่นเส้นด้ายแห่งชีวิต องค์ที่สองมีหน้าที่ทอเส้นด้ายแห่งชีวิต คนที่สามมีหน้าที่ตัดเส้นด้ายแห่งชีวิต) ได้ตัดเส้นด้ายชีวิตของซิซีฟัสขาด ทำให้ซิซีฟัส ถึงฆาตตายจริง ๆ ซิซีฟัสถูกพาตัวไปยมโลกอีกครั้ง โดยเทพเฮดีสได้ลงโทษซิซีฟัส ให้กลิ้งก้อนหินก้อนใหญ่ขึ้นไปบนเขา แล้วกลิ้งลงมาทับเขาอีก และยังถูกบังคับให้กลิ้งหินขึ้นไปอีกเป็นอย่างนี้ไม่มีที่สิ้นสุด
== อ้างอิง ==
[http://www.britannica.com/EBchecked/topic/546759/Sisyphus
บุคคลในตำนานเทพปกรณัมกรีก
สัตยะ สาอี บาบา

สัตยะ สาอี บาบา (ชื่อเมื่อเกิด รัตนากรรม สัตยนารายัณ ราชู; 23 พฤศจิกายน 192624 เมษายน 2011) เป็นคุรุและผู้ใจบุญชาวอินเดีย เกิดในตระกูลภัตราชูชาวเตลูกู เมื่ออายุได้สิบสี่ปี ได้อ้างว่าตนเองเป็นร่างเกิดใหม่ของของศิรฑีสาอีบาบา และได้หนีออกจากบ้านของตนเพื่อช่วยเหลือสังคมและเป็นตัวอย่างแก่ผู้ติดตาม
องค์กรสัตยะสาอีที่ท่านตั้งขึ้น มีศูนย์มากกว่า 1,200 แห่ง ใน 126 ประเทศทั่วโลก องค์กรนี้มีการดำเนินงานสร้างและสนับสนุนการสร้างโรงพยาบาลทั่วไปและเฉพาะทาง, คลินิก, โครงการน้ำดื่ม, มหาวิทยาลัยหนึ่งแห่ง, หอประชุม, อาศรม และโรงเรียน
== อ้างอิง ==
บุคคลที่เกิดในปี พ.ศ. 2469
บุคคลที่เสียชีวิตในปี พ.ศ. 2554
บุคคลจากรัฐอานธรประเทศ
นักปรัชญาชาวอินเดีย
ชาวอินเดียที่นับถือศาสนาฮินดู
เนปทูไนต์

เนปทูไนต์ เป็นแร่ซิลิเกตชนิดหนึ่งทึบแสงการเกิดขึ้นในหินอัลคาไลน์และคาร์บอเนต แต่โดยเฉพาะอย่างยิ่งฝังอยู่ใน natrolite เป็นแร่ที่เกิดพร้อมกับbenitoiteและ joaquinite
== ประวัติ ==
ชื่อแร่เนปทูไนต์ มาจากชื่อเทพเนปจูนซึ่งเป็นเทพเจ้าแห่งท้องทะเลของชาวโรมัน เนื่องจากแร่เนปทูไนต์ได้ถูกพบพร้อมกับแร่อีจิรีนที่เป็นชื่อของเทพเจ้าแห่งท้องทะเลของชาวสแกนดิเนเวีย
== แหล่งที่พบ ==
พบที่เวสต์กรีนแลนด์ และแคลิฟอร์เนีย มณฑลซานเบนิโต้ สหรัฐอเมริกา
=== ต่างประเทศ ===
== อ้างอิง ==
== แหล่งข้อมูลอื่น ==
ข้อมูลแร่เนปทูไนต์ 
แร่โซเดียม
แร่โพแทสเซียม
แร่ลิเทียม
แร่ซิลิเกต
อาร์นัก-ลา-ป็อสต์

อาร์นัก-ลา-ป็อสต์ (Arnac-la-Poste) หรือ อาร์นัก (Arnac) เป็นเมืองในจังหวัดโอต-เวียนซึ่งอยู่ในแคว้นลีมูแซ็ง ทางตะวันตกของประเทศฝรั่งเศส
===ภูมิศาสตร์===
มีแม่น้ำเบอแนซไหลผ่านทางทิศเหนือของเมือง
===ประชากร===
==ดูเพิ่ม==
http://www.frenchpropertylinks.com/Limousin/Ambazac.htm
==อ้างอิง==
INSEE
เมืองในจังหวัดโอต-เวียน
หลิว เสี่ยวปัว

หลิว เสี่ยวปัว (; 28 ธันวาคม พ.ศ. 2498 – 13 กรกฎาคม พ.ศ. 2560) คือ ปัญญาชนชาวจีน นักต่อต้านคอมมิวนิสต์และนักเคลื่อนไหวเพื่อสิทธิมนุษยชนในประเทศจีน แต่งงานกับภรรยาชื่อ หลิว เซีย
เขาดำรงตำแหน่งประธานศูนย์สมาคมนักเขียนสากลจีนอิสระตั้งแต่ พ.ศ. 2546 เมื่อวันที่ 8 ธันวาคม พ.ศ. 2551 หลิวถูกกักขังเนื่องจากพบว่ามีส่วนเกี่ยวข้องกับคำประกาศ "กฎบัตร 08" เขาถูกจับกุมอย่างเป็นทางการเมื่อวันที่ 23 มิถุนายน พ.ศ. 2552 เนื่องจากต้องสงสัยว่า "ยั่วยุให้เกิดการบ่อนทำลายอำนาจรัฐ" เขาถูกไต่สวนด้วยข้อหาเดียวกันเมื่อวันที่ 23 ธันวาคม พ.ศ. 2552 และถูกตัดสินจำคุก 11 ปี และถูกถอดถอนสิทธิทางการเมืองเป็นเวลา 2 ปี เมื่อวันที่ 25 ธันวาคม พ.ศ. 2552
ระหว่างกำหนดโทษจำคุกครั้งที่สี่ตั้งแต่ พ.ศ. 2552 จนถึง พ.ศ. 2563 เขาได้รับการเสนอชื่อเข้าชิงรางวัลโนเบลสาขาสันติภาพ และ ซึ่งเขาได้รับทราบผ่านการบอกเล่าของทนายความในภายหลัง ว่าเมื่อวันที่ 8 ตุลาคม พ.ศ. 2553 เขาเป็นผู้ได้รับรางวัลโนเบลสาขาสันติภาพประจำปี พ.ศ. 2553 "เนื่องจากการต่อสู้อันยาวนานและปราศจากความรุนแรงเพื่อสิทธิมนุษยชนขั้นพื้นฐานในประเทศจีน"
หลิวถึงแก่กรรมด้วยโรคมะเร็งตับเมื่อวันที่ 13 กรกฎาคม พ.ศ. 2560 ที่โรงพยาบาลเฟิร์สท์แห่งมหาวิทยาลัยการแพทย์จีน ในเมืองเฉิ่นหยาง มณฑลเหลียวหนิง ประเทศจีน
== อ้างอิง ==
ผู้ได้รับรางวัลโนเบลสาขาสันติภาพ
นักเขียนชาวจีน
บุคคลจากฉางชุน
เสียชีวิตจากมะเร็งตับ
ชาวจีนผู้ได้รับรางวัลโนเบล
การยุยงให้บ่อนทำลายอำนาจรัฐ

การยุยงให้บ่อนทำลายอำนาจรัฐ (煽动颠覆国家政权罪) เป็นอาชญากรรมภายใต้กฎหมายสาธารณรัฐประชาชนจีน ปรากฏในมาตรา 105 วรรค 2 ของประมวลกฎหมายอาญาสาธารณรัฐประชาชนจีน พ.ศ. 2540
ข้อหาดังกล่าวมักตกแก่ผู้รณรงค์เรียกร้องสิทธิมนุษยชนในประเทศจีน ซึ่งมีโทษจำคุก รายงานโดยเว็บไซต์นักต่อสู้เพื่อสิทธิมนุษยชนชาวจีน ระบุรายชื่อบุคคล 34 คนที่ถูกพิพากษาว่ามีความผิดภายใต้กฎหมายดังกล่าว ซึ่งหลายบุคคลในกลุ่มนี้ได้โพสต์บทความในอินเทอร์เน็ตโดยมีเนื้อหาวิพากษ์วิจารณ์รัฐบาลจีน
== ข้อกฎหมาย ==
มาตรา 105 วรรค 2 ของประมวลกฎหมายอาญาสาธารณรัฐประชาชนจีน:
"ผู้ใดใช้ข่าวลือ การกล่าวหมิ่นประมาทหรือวิธีการอื่นใดเพื่อส่งเสริมการบ่อนทำลายอำนาจทางการเมืองของรัฐหรือเพื่อโค่นล้มระบบสังคมนิยม ต้องระวางโทษจำคุกสูงสุดไม่เกินห้าปี ทว่า ผู้นำกลุ่มและผู้ก่ออาชญากรรมร้ายแรงต้องระวางโทษจำคุกไม่ต่ำกว่าห้าปี"
== อ้างอิง ==
กฎหมายสาธารณรัฐประชาชนจีน
โรงเรียนอุดมวิทยา (อำเภอธัญบุรี จังหวัดปทุมธานี)

โรงเรียนอุดมวิทยา   เป็นโรงเรียนเอกชนในสังกัดสำนักงานสำนักงานเขตพื้นที่การศึกษาปทุมธานี เขต 2 ซึ่งเปิดสอนในระดับชั้นเตรียมอนุบาลถึงมัธยมศึกษาตอนปลาย  ตั้งอยู่เลขที่ 104 ซอย รังสิต-นครนายก 31 ถนนรังสิต-นครนายก ตำบลประชาธิปัตย์ อำเภอธัญบุรี จังหวัดปทุมธานี
== บุคคคที่สำคัญต่อโรงเรียนโรงเรียน ==
ผู้ก่อตั้งโรงเรียน
นาย สิงห์  บุญญะสิทธิ์  และนางถนอม   บุญญะสิทธิ์
ผู้อุปถัมภ์โรงเรียน
ฯพณฯ พลตำรวจเอกเผ่า ศรียานนท์ และ
คุณหญิงอุดมลักษณ์ ศรียานนท์
ที่ปรึกษาทางด้านวิชาการ
รศ.ดร. ทัศนา  แสวงศักดิ์
ที่ปรึกษาทางด้านกฎหมาย
นายสง่า  ฉิมสุวรรณ
== สัญลักษณ์ประจำโรงเรียน ==
สีประจำโรงเรียน
* สีส้ม
* สีเขียว
ปรัชญาของโรงเรียน
ปัญญา นรานัง รตนัง ปัญญาเป็นแก้วอันประเสริฐของนรชน
คำขวัญของโรงเรียน
เรียนดี กิจกรรมเยี่ยม เปี่ยมจริยธรรม สัมพันธ์ชุมชน
ดอกไม้ประจำโรงเรียน
ดอกเฟื่องฟ้า
== อ้างอิง ==
== แหล่งข้อมูลอื่น ==
เว็ปโรงเรียนอุดมวิทยา 
โรงเรียนในอำเภอธัญบุรี
โรงเรียนเอกชนในประเทศไทย
สนธิสัญญาเขตแดนเยอรมนี–สหภาพโซเวียต

สนธิสัญญาเยอรมนี–สหภาพโซเวียตว่าด้วยมิตรภาพ ความร่วมมือ และการกำหนดเขตแดน (หรือในชื่อว่า สนธิสัญญาเยอรมนี–สหภาพโซเวียตว่าด้วยพรมแดนและมิตรภาพ) เป็นสนธิสัญญาซึ่งลงนามโดยนาซีเยอรมนีกับสหภาพโซเวียต เมื่อวันที่ 28 กันยายน พ.ศ. 2482 หลังจากการรุกรานโปแลนด์ร่วมกัน ผู้ลงนามได้แก่ โจอาคิม ฟอน ริบเบนทรอพ และวยาเชสลาฟ โมโลตอฟ รัฐมนตรีว่าการกระทรวงการต่างประเทศของเยอรมนีและสหภาพโซเวียตตามลำดับ สนธิสัญญาดังกล่าวเป็นผลสืบเนื่องมาจากสนธิสัญญาโมโลตอฟ-ริบเบนทรอพ เมื่อวันที่ 23 สิงหาคมปีเดียวกัน โดยเนื้อหาในสนธิสัญญาจำนวนน้อยเท่านั้นที่มีการประกาศต่อสาธารณะ
== สัญญาลับ ==

สนธิสัญญาดังกล่าวมีสัญญาลับหลายประการ โดยส่วนหนึ่งอนุญาตให้มีการแลกเปลี่ยนประชากรสัญชาติรัสเซียและเยอรมันระหว่างทั้งสองประเทศจากเขตยึดครองโปแลนด์ของแต่ละฝ่าย การกำหนดเขตอิทธิพลในยุโรปกลางใหม่จากสนธิสัญญาโมโลตอฟ-ริบเบนทรอพ ตลอดจนถึงข้อตกลงในการปราบปราม "การปลุกปั่นของชาวโปแลนด์"
เมื่อกองทัพเยอรมันรุกรานโปแลนด์ เยอรมนีได้ยึดครองจังหวัดลูบลินและทางตะวันออกของจังหวัดวอร์ซอ ซึ่งเป็นดินแดนที่กำหนดให้อยู่ในเขตอิทธิพลของสหภาพโซเวียตตามสนธิสัญญาโมโลตอฟ–ริบเบนทรอพ เพื่อชดเชยความสูญเสียดังกล่าว ข้อตกลงลับในสนธิสัญญานี้จึงได้โอนลิทัวเนีย ยกเว้นดินแดนส่วนเล็ก ๆ ในแคว้นซูเวากีหรือที่บางครั้งถูกเรียงว่า สามเหลี่ยมซูเวากี ให้อยู่ในเขตอิทธิพลของสหภาพโซเวียต หลังจากการโอนดินแดนดังกล่าว สหภาพโซเวียตได้ยื่นคำขาดต่อลิทัวเนียและยึดครองประเทศเมื่อวันที่ 15 มิถุนายน พ.ศ. 2483 และสถาปนาสาธารณรัฐสังคมนิยมโซเวียตลิทัวเนีย
== อ้างอิง ==
== แหล่งข้อมูลอื่น ==
Text of the treaty
กติกาสัญญาโมโลตอฟ–ริบเบินทร็อพ
สนธิสัญญาสงครามโลกครั้งที่สอง
สนธิสัญญาเกี่ยวข้องกับสหภาพโซเวียต
สนธิสัญญาเกี่ยวข้องกับนาซีเยอรมนี
สนธิสัญญาในคริสต์ศตวรรษที่ 20
สนธิสัญญาแนวพรมแดน
สนธิสัญญาลับ
สนธิสัญญามิตรภาพ
สหภาพโซเวียตในปี พ.ศ. 2482
ประเทศเยอรมนีในปี พ.ศ. 2482
ฝ่ายอักษะ
ระห่ำ กระฉูด

ระห่ำ กระฉูด (Machete) เป็นภาพยนตร์ฮอลลีวูด นำแสดงโดย แดนนี เทรโฮ, โรเบิร์ต เดอ นีโร, สตีเว่น ซีกัล,  มิเชลล์ ร็อดริเกซ, เจสสิกา อัลบา, ลินด์ซีย์ โลแฮน กำกับการแสดงและบทภาพยนตร์โดยโรเบิร์ต ร็อดริเกซ
== เรื่องย่อ ==
มาเชเต (แดนนี เทรโฮส์) เป็นนายตำรวจเชื้อสายเม็กซิโก เขาเป็นนักฆ่าระดับมืออาชีพ แต่ทว่าถูกหักหลัง ลูกเมียถูกฆ่าตายหมด  5 ปีผ่านไป มาเชเตมาใช้ชีวิตอย่างหลบ ๆ ซ่อน ๆ ที่เท็กซัส พรมแดนสหรัฐ-เม็กซิโก ในฐานะคนหลบหนีเข้าเมืองเหมือนเช่นชาวเม็กซิโกคนอื่น ๆ  ที่นั่น สมาชิกวุฒิสภาสหรัฐอเมริกาจะมีการเลือกตั้ง แม็กลัฟลิน (โรเบิร์ต เดอ นีโร) กำลังได้รับความนิยมจากนโยบายผลักดันชาวเม็กซิโกให้ออกไปจากพื้นที่ด้วยความละมุนละม่อม  วันหนึ่ง มาเชเตได้รับการติดต่อให้ไปสังหารแม็กลัฟลิน แต่ทว่าเกิดความผิดพลาด กลับเป็นมาเชเตเองที่ถูกตามล่า  ด้วยความแค้นบวกกับการถูกตามล่า มาเชเตจึงต้องสู้ด้วยการใช้อาวุธชนิดต่าง ๆ โดยเฉพาะอย่างยิ่งมีดยาวที่มีชื่อเรียกว่า มาเชเต โดยมีผู้ช่วยเป็น 3 สาวสวยผู้รักความยุติธรรม ที่แต่ละคนมีความแสบสันต์ไม่แพ้กันทั้ง 3 คน ได้แก่ เช สาวรถบรรทุกที่มาเชเตช่วยไว้จากแก๊งค์ทรชน (มิเชลล์ ร็อดริเกซ), เอพริล สาวไฮโซลูกสาวของคู่ปรับที่โดนจับมาเป็นตัวประกันแต่กลับใจมาช่วยเพราะหลงเสน่ห์ มาเชเต (ลินด์ซีย์ โลฮาน) และซาร์ทานา ตำรวจตรวจคนเข้าเมืองที่ทนความอยุติธรรมในสังคมไม่ไหว (เจสสิก้า อัลบ้า) ก่อนที่จะรู้ว่าเบื้องหลังทั้งหมดนั้นคือการค้ายาเสพย์ติดข้ามพรมแดนครั้งใหญ่ คือ ทอเรส (สตีเว่น ซีกัล) อดีตนางจ้างเก่าของมาเชเตที่หักหลังเขาเป็นคนบงการ
== เบื้องหลังและคำวิจารณ์ ==
Machete เป็นผลงานการกำกับของ โรเบิร์ต ร็อดริเกซ ผู้กำกับหนุ่มเชื้อสายเม็กซิโก ที่มีผลงานในลักษณะคล้ายคลึงกันนี้ก่อนหน้านั้นออกมาหลายเรื่อง ไม่ว่าจะเป็น Desperado (1995), From Dusk till Dawn (1996), Planet Terror (2007) เป็นต้น ซึ่งทุกเรื่องได้รับการกล่าวขานว่าเป็นภาพยนตร์ที่มีรูปแบบที่สนุกสะใจในแบบภาพยนตร์เกรดบี
Machete ถูกพัฒนาบทบาทตัวละครจากบทสมทบใน Spy Kids (2001) ซึ่งเป็นภาพยนตร์แนวแฟนตาซีสำหรับเด็กของร็อดริเกซ ให้มาเป็นตัวละครเอกในเรื่องนี้ โดยมี แดนนี เทรโฮ นักแสดงชาวเม็กซิโก ผู้ที่เป็นที่รู้จักกันดีกับภาพยนตร์โลดโผนอเมริกัน-เม็กซิโกแบบนี้ โดยในครั้งนี้ นับเป็นครั้งแรกที่เทรโฮมารับบทเป็นนักแสดงนำ จากที่เคยเป็นตัวประกอบหรือตัวร้ายอยู่เสมอ พร้อมด้วยนักแสดงที่มีชื่อเสียงหลายคน ทั้ง โรเบิร์ต เดอ นีโร, สตีเว่น ซีกัล, มิเชลล์ ร็อดริเกซ, เจสสิกา อัลบา, ลินด์ซีย์ โลแฮน และ ดอน จอห์นสัน
คำว่า Machete เป็นภาษาสเปนที่หมายถึง มีดขนาดยาว ที่นิยมใช้กันในหมู่ชาวเม็กซิโก ซึ่งตัวละครเอกในเรื่องจะใช้เป็นอาวุธประจำกาย
ภาพยนตร์ได้รับคำวิจารณ์ว่า ทำได้สนุก มีอารมณ์ขันแบบร้าย ๆ ในรูปแบบของร็อดริเกซ และถึงแม้ว่าจะมีนักแสดงที่มีชื่อเสียงหลายคนมาร่วมแสดง แต่ก็ได้รับการเฉลี่ยบทไปอย่างครบถ้วน ทำให้ไม่มีใครแสดงได้เหลื่อมล้ำกว่ากัน แต่ทว่าก็มีหลายฉากที่หวาดเสียวและรุนแรง ทำให้ได้รับเรต R ในการฉายระดับสากล และภาพยนตร์ที่เหมาะสมกับผู้มีอายุตั้งแต่18 ปีขึ้นไปในประเทศไทย
สำหรับเว็บไซต์IMDbได้ให้คะแนนภาพยนตร์เรื่องนี้ไปทั้งหมด 7.5 ดาว จากทั้งหมด 10 ดาว และในสยามโซนให้ไปถึง 8.44 ดาว 
== อ้างอิง ==
ภาพยนตร์อเมริกัน
ภาพยนตร์ที่ออกฉายในปี พ.ศ. 2553
ภาพยนตร์โลดโผน
ภาพยนตร์ระดับอาร์
ภาพยนตร์โดยทเวนตีธ์เซนจูรีฟอกซ์
ภาพยนตร์ที่ถ่ายทำในรัฐเท็กซัส‎
ภาพยนตร์ที่มีฉากในรัฐเท็กซัส‎
ภาพยนตร์ที่กำกับโดย โรเบิร์ต รอดริเกซ
ภาพยนตร์เกี่ยวกับแก๊งค้ายาเสพติดเม็กซิโก
รัฐประหารในฟีจี พ.ศ. 2530

รัฐประหารในฟีจี พ.ศ. 2530 ส่งผลให้เกิดการโค่นล้มรัฐบาลที่มาจากการเลือกตั้งของนายกรัฐมนตรี ทิโมชิ บาวาดรา การปลดสมเด็จพระราชินีนาถเอลิซาเบธที่ 2 แห่งสหราชอาณาจักร ออกจากราชสมบัติพระมหากษัตริย์ฟีจี และประกาศให้ฟีจีเป็นสาธารณรัฐ รัฐประหารครั้งแรก ซึ่งส่งผลให้นายกรัฐมนตรีบาวาดราถูกปลดออกจากตำแหน่ง เกิดขึ้นเมื่อวันที่ 14 พฤษภาคม พ.ศ. 2530 รัฐประหารครั้งที่สองเกิดขึ้นเมื่อวันที่ 28 กันยายนปีเดียวกัน ซึ่งได้ยุติการปกครองระบอบกษัตริย์ในฟีจี ตามมาด้วยการประกาศเป็นสาธารณรัฐเมื่อวันที่ 7 ตุลาคม ปฏิบัติการทางทหารทั้งสองครั้งนำโดยพันโทซิติเวนิ ราบูกา ซึ่งในขณะนั้นเป็นผู้มีอำนาจบังคับบัญชากองทัพฟีจีที่มีอำนาจมากที่สุดอันดับที่สาม
รัฐประหารในประเทศฟีจี
พ.ศ. 2530
กษาปณ์ จำปาดิบ

กษาปณ์ จำปาดิบ  เป็นนักร้องและนักแสดงชาวไทย เคยมีผลงานที่โด่งดังจากเพลง "มีอะไรอ๊ะเปล่า"
== ประวัติ ==
กษาปณ์ จำปาดิบ เกิดเมื่อวันที่ 10 พฤษภาคม พ.ศ. 2512 ที่อำเภอพัฒนานิคม จังหวัดลพบุรี เริ่มเข้าสู่วงการบันเทิง โดยการถ่ายแบบลงนิตยสาร จากการแนะนำของเพื่อนที่รู้จักกับบรรณาธิการนิตยสารฉบับหนึ่ง และเริ่มมีงานโฆษณาเข้ามา เช่น รถซูซูกิ ไมโล รถจักรยานยนต์ฮอนด้าบีท แบนโรลออน ประกันภัยเอไอเอ และได้มีโอกาสเล่น มิวสิกวิดีโอ ของ นรินทร ณ บางช้าง จนได้แสดงภาพยนตร์เรื่อง มีนากะอาทิตย์ ร่วมกับ ศตวรรษ ดุลยวิจิตร, วิชุดา พินดัม และ ยาสุฮารา เรอิโกะ อดีตนักร้องวง โชโจไต
อัลบั้มเพลงชุดแรกของกษาปณ์ วางแผงในปี พ.ศ. 2535 ภายใต้สังกัด มูเซอร์ จากการติดต่อของ ประภาส ชลศรานนท์ โดยกษาปณ์เป็นศิลปินรายแรกของค่าย มีเพลงฮิตอย่าง มีอะไรอ๊ะเปล่า, ฉันมันเลว แต่เพลงที่เหมาะกับตัวตนของกษาปณ์มากที่สุด คือ ภูผา และ ผู้หวังดี  ปีต่อมาจึงได้ออกอัลบั้มชุด "กษาปณ์ ม้วน 2" และมีโอกาสร่วมทัวร์คอนเสิร์ตกับ ทอม ดันดี จนเกิดความสนิทสนมกัน จากนั้นค่ายมูเซอร์เปลี่ยนเป็น วอร์เนอร์ มิวสิก (ประเทศไทย) โดยมีอัลบั้มเพลงออกมาอีก แล้วมารับงานแสดงละคร และภาพยนตร์อีกหลายๆ เรื่อง
ปัจจุบัน ยังคงรับงานแสดงละคร ภาพยนตร์ และยังเป็นเจ้าหน้าที่ มูลนิธิร่วมกตัญญู อีกด้วย มีคู่สมรสคือ นิธิมา จำปาดิบ และบุตรชาย 1 คน คือ ณกรณ์ จำปาดิบ
== ผลงาน ==
=== ผลงานเพลง ===
กษาปณ์ (พ.ศ. 2535 : มูเซอร์)
กษาปณ์ ม้วน 2 (พ.ศ. 2536 : มูเซอร์)
ลั่นกลองรบ (วอร์เนอร์ มิวสิก)
ล้มโต๊ะ (วอร์เนอร์ มิวสิก)
จุดหมาย (วอร์เนอร์ มิวสิก)
สามตะกร้า (พ.ศ. 2541 : กระบือแอนด์โค)
อยากเป็นหมา (พ.ศ. 2543 : รถไฟดนตรี)
รวมเพลงคนอกหัก 1 (พ.ศ. 2543 : ไมโครโฟน)
เลศนัย (พ.ศ. 2556 : Music-D-entertainment)
=== คอนเสิร์ต ===
คอนเสิร์ต ปิดทองหลังพระ (25 พฤษภาคม 2539)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 2 (29-30 มกราคม 2542)
คอนเสิร์ต Green Concert #22 The Lost Rock Songs (7 - 8 กันยายน 2562)
=== ละครโทรทัศน์ ===
=== ละครสั้น ===
ละครสั้น กรรมลิขิต
ละครชีวิตจริงชุด 84000
ละครซีรีส์ เซน...สื่อรักสื่อวิญญาณ (16 ตุลาคม พ.ศ. 2553 — 8 กรกฎาคม พ.ศ. 2554)
ละครสั้น ฟ้ามีตา (2555) ช่อง 7 ตอน ชื่อเปลี่ยนชีวิต
ละครสั้น ฟ้ามีตา  (2557) ช่อง 7 ตอน เด็กไม่ได้เรื่อง
ละครสั้น ฟ้ามีตา (2557) ช่อง 7 ตอน เสรีภาพที่เท่าเทียม
ละครสั้น ฟ้ามีตา (2558) ช่อง 7 ตอน หัวขโมยมึงโกง
ละครสั้น ฟ้ามีตา (2560) ช่อง 7 ตอน โลกเราต้องการคนดี
ละครสั้น ฟ้ามีตา (2560) ช่อง 7 ตอน ศุกร์เมา เสาร์นอน
ละครสั้น ฟ้ามีตา (2561) ช่อง 7 ตอน คนขี้แพ้
ละครสั้น ฟ้ามีตา (2561) ช่อง 7 ตอน เงินนั้นสำคัญไฉน
ละครสั้น ฟ้ามีตา (2562) ช่อง 7 ตอน มีผัวผิด...คิดจนผัวตาย
ละครสั้น ฟ้ามีตา (2562) ช่อง 7 ตอน เจ็บสุดขั้วใจ
ละครสั้น ฟ้ามีตา (2563) ช่อง 7 ตอน ตัวเราของเรา
=== ภาพยนตร์ ===
มีนากะอาทิตย์ (2535)
ขอฮึดแค่อึดใจ (2537)
ผู้หญิง 5 บาป (2545)
แด่ทหารกล้า (2550)
ผู้หญิง 5 บาป 2 (2553)
ยังบาว (2556)
หมวยจิ้นดิ้นก้องโลก (2557)
อีปึก! อัศจรรย์วันแห่งศรัทธา (2560)
=== มิวสิควิดีโอ ===
== อ้างอิง ==
บุคคลจากอำเภอพัฒนานิคม
นักร้องชายชาวไทย
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นายแบบไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
บั้งไฟ ฟิล์ม

บั้งไฟ ฟิล์ม เป็นบริษัทสร้างภาพยนตร์ บริหารงานโดย เพ็ชรทาย วงษ์คำเหลา หรือ หม่ำ จ๊กมก จากภาพยนตร์เรื่อง บอดี้การ์ดหน้าเหลี่ยม และ แหยม ยโสธร ที่ทำรายได้เกิน 100 ล้านบาท ภาพยนตร์ส่วนมากสร้างกับ สหมงคลฟิล์ม
== สัญลักษณ์ ==
สัญลักษณ์บั้งไฟ ฟิล์ม คือ ม้าขาว 2 ตัว กำลังจูงราชรถม้า ซึ่งมีบุศบก และมีบั้งไฟ แบบเศียรพญานาค ห้อยใว้ ภายในบุศบก  ซึ่งยาวออกนอกพระบุศบกทั้งหมดเป็นลายไทย
== ผู้กำกับภาพยนตร์ ==
เพ็ชรทาย วงษ์คำเหลา
บรรจง สินธนมงคล
ทัชชกร ยีรัมย์
ฯลฯ
== นักแสดงหลัก ==
เพ็ชรทาย วงษ์คำเหลา หรือ หม่ำ จ๊กมก
ทัชชกร ยีรัมย์ หรือ จา พนม
สายสิน วงษ์คำเหลา หรือ  สายสิน
เทียมใจ วงษ์คำเหลา (เสียชีวิตแล้ว)
อนุพงษ์ วงษ์คำเหลา
จรณ์ วงษ์คำเหลา
เจเน็ต เขียว
อนุวัฒน์ ทาระพันธ์
ฯลฯ
==ผลงาน==
=== ผลงานภาพยนตร์(ที่สร้างร่วมกับบริษัทอื่น) ===
องค์บาก 2 สร้างร่วมกับ ไอยราฟิล์ม และ บาแรมยู
องค์บาก 3 สร้างร่วมกับ ไอยราฟิล์ม และ บาแรมยู
โป๊ะแตก  สร้างร่วมกับ  เวิร์คพอยท์ เอ็นเตอร์เทนเมนท์ และห้วฟิล์ม ท้ายฟิล์ม บาแรมยู
ว้อ ... หมาบ้ามหาสนุก สร้างร่วมกับ บาแรมยู
เท่ง โหน่ง คนมาหาเฮีย สร้างร่วมกับ ห้วฟิล์ม ท้ายฟิล์ม
เท่ง โหน่ง จีวรบิน ร่วมกับ หัวฟิล์ม ท้ายฟิล์ม และ แก๊ง 3 ช่าฟิล์ม
ตำนานสมเด็จพระนเรศวรมหาราช ภาค ๕ ยุทธหัตถี ร่ามกับ พร้อมมิตร โปรดักชั่น
=== ผลงานภาพยนตร์(ที่สร้างเอง) ===
แหยม ยโสธร
บอดี้การ์ดหน้าเหลี่ยม 2
หม่ำ เดียว หัวเหลี่ยม หัวแหลม 
วงษ์คำเหลา
แหยม ยโสธร 2
ว้อ ... หมาบ้ามหาสนุก
โป๊ะแตก
จั๊กกะแหล๋น พ.ศ. 2554
ใหม่กะหม่ำ โดนกะโดน พ.ศ. 2554
แหยม ยโสธร 3 พ.ศ. 2556
ซูเปอร์หม่ำ 1 อุบัติการณ์แห่งพลัง พ.ศ. 2556
วัยเป้งกอลิล่า พ.ศ. 2557
ทาสรักอสูร พ.ศ. 2557
ผีเสื้อ ตุ๊กนรก พ.ศ. 2557
ซูเปอร์หม่ำ 2 อันธพาลกระชากเกรียน พ.ศ. 2558
เลิฟเฮี้ยว...เฟี้ยวต๊อด พ.ศ. 2558
จอนล่าเกมส์ สวยพันธุ์สยอง พ.ศ. 2558
ทักซีโด้ กีฬาเป๊ปซี่ พ.ศ. 2558
ซูเปอร์หม่ำ 3 ฉลาดเกมส์โกง พ.ศ. 2558
สมาคมต๋อแต๋ พ.ศ. 2559
หลวงพี่แจ๊ส 4g พ.ศ. 2559
วัยเป้งกอลิล่า 2 พ.ศ. 2559
ป๊าด888 แรงทะลุนรก พ.ศ. 2559
ทฤษฎี...ป่วนมหาสงคราม พ.ศ. 2559
ไทยแลนด์โอนลี่...เมืองไทนอะไรก็ได้ พ.ศ. 2560
ซูเปอร์หม่ำ 4 (อวสาน) อัศวินรุ่นสุดท้าย พ.ศ. 2560
ส้มภัคเสี่ยน พ.ศ. 2561
หลวงพี่แจ๊ส 5g พ.ศ. 2561
หลวงตามหาชน ซอมบี้อาละวาด พ.ศ. 2561
ขุนบันลือ พ.ศ. 2561
สงกรานต์...แสบสะท้านโลกันตร์ พ.ศ. 2562
หลวงตามหาเฮง พ.ศ. 2562
บอดี้การ์ดหน้าหัก พ.ศ. 2562
คุณชายใหญ่ พ.ศ. 2564
แดง พระโขนง พ.ศ.2565
==แหล่งข้อมูลอื่น==
 
อาคาร
บริษัทผู้สร้างภาพยนตร์ไทย
ธุรกิจภาพยนตร์
บริษัทที่ก่อตั้งในปี พ.ศ. 2548
ทรงคล้ายทรงกลมแบนข้าง

ทรงคล้ายทรงกลมแบนข้าง (prolate spheroid) เป็นทรงคล้ายทรงกลมที่มีแกนเชิงขั้วยาวกว่าเส้นผ่านศูนย์กลางบริเวณเส้นศูนย์สูตร ซึ่งมีลักษณะแตกต่างจากทรงคล้ายทรงกลมแบนขั้ว
== สมบัติ ==
ทรงคล้ายทรงกลมแบนข้างมีพื้นที่ผิว หาได้จากสูตร
A = 2\pi\left(a^2+\frac{a b o\!\varepsilon}{\sin(o\!\varepsilon)}\right)
โดยที่ o\!\varepsilon=\arccos\left(\frac{a}{b}\right) คือ ความเยื้องศูนย์กลางเชิงมุมของทรงรี e=\sin(o\!\varepsilon) คือ ค่าความเยื้องศูนย์กลางเดิมของรูป \ b  คือ รัศมีบริเวณขั้ว และ \ a  คือ รัศมีบริเวณเส้นศูนย์สูตร
ปริมาตรของทรงกลมแบนข้างสามารถคำนวณได้จากสูตร V = \frac{4}{3}\pi a^2 b
พื้นผิว
Esferoide prolato
เบร็ต ไมเคิลส์

เบร็ต ไมเคิลส์ (Bret Michaels) เกิดเมื่อวันที่ 15 มีนาคม ค.ศ. 1963 เป็นนักร้อง นักแสดง ผู้กำกับ นักเขียนบท โปรดิวเซอร์ คนดังทางรายการเรียลลิตี้โชว์ ชาวอเมริกัน เขาเริ่มมีชื่อเสียงครั้งแรกในฐานะนักร้องนำวงแกลมเมทัล  พอยซัน นอกเหนือจากการเป็นนักร้องนำวงดังกล่าว เขายังมีอัลบั้มเดี่ยว ซึ่งก็มีติดอันดับเพลง เขาปรากฏตัวในรายการเรียลลิตี้ทางช่องวีเอชวัน ที่ชื่อ Rock of Love with Bret Michaels และฤดูกาลต่อไป และยังเป็นคณะกรรมการรายการแสดงความสามารถอย่าง Nashville Star เขาเป็นผู้ชนะรายการเรียลลิตั้ทางช่องเอ็นบีซี ที่ชื่อรายการ Celebrity Apprentice 3
== อ้างอิง ==
นักร้องอเมริกัน
นักแสดงอเมริกัน
ผู้อำนวยการสร้างภาพยนตร์ชาวอเมริกัน
บุคคลจากรัฐเพนซิลเวเนีย
ผู้กำกับภาพยนตร์ชาวอเมริกัน
ราหุล คานธี

ราหุล ราชีพ คานธี (Rahul Rajiv Gandhi; ; เกิด 19 มิถุนายน ค.ศ. 1970) เป็นนักการเมืองชาวอินเดียและอดีต สมาชิกรัฐสภาอินเดีย ผู้เป็นตัวแทนของอเมถี รัฐอุตตรประเทศ และวยนาท รัฐเกรละในโลกสภา เขาเป็นสมาชิกของพรรคคองเกรสแห่งชาติอินเดีย พรรคฝ่ายค้านหลัก และเป็นหัวหน้าพรรคฯ ในเดือนธันวาคม ค.ศ. 2017 ถึงเดือนกรกฎาคม ค.ศ. 2019 ในวันที่ 23 มีนาคม ค.ศ. 2023 ศาลในรัฐคุชราตตัดสินให้จำคุกเขาเป็นเวลา 2 ปีจากการปราศรัยต่อนายกรัฐมนตรี นเรนทระ โมที เกี่ยวกับข้อกล่าวหาหมิ่นประมาทต่อนามสกุลของเขาใน ค.ศ. 2019 ข้อตัดสินนั้นทำให้เขาถูกถอดถอนออกจากรัฐสภา
== อ้างอิง==
==อ่านเพิ่ม==
==แหล่งข้อมูลอื่น==
Profile  ที่คองเกรสแห่งชาติอินเดีย
Biography Profile ที่โลกสภา รัฐสภาอินเดีย
บุคคลที่เกิดในปี พ.ศ. 2513
บุคคลที่ยังมีชีวิตอยู่
ชาวอินเดียเชื้อสายอิตาลี
ชาวแคชเมียร์
นักการเมืองอินเดีย
ชาวอินเดียที่นับถือศาสนาฮินดู
บุคคลจากนิวเดลี
ตระกูลเนห์รู-คานธี
เดวิด แฮสเซลฮอฟ

เดวิด ไมเคิล แฮสเซลฮอฟ (David Michael Hasselhoff) หรือฉายา เดอะฮอฟ (The Hoff) เกิดเมื่อวันที่ 17 กรกฎาคม ค.ศ. 1952 เป็นนักแสดง นักร้อง โปรดิวเซอร์ นักธุรกิจชาวอเมริกัน เขาเป็นที่รู้จักในการแสดงนำในบทไมเคิล ไนต์ ในซีรีส์โด่งดังในคริสต์ทศวรรษ 1980 เรื่อง Knight Rider และบทผู้เฝ้าระวังชายหาด กับบทมิตช์ บัคแนนอน ในซีรีส์ Baywatch แฮสเซลฮอฟยังร่วมสร้างใน Baywatch หลายฤดูกาลในคริสต์ทศวรรษ 1990 จนถึงปี 2001 เมื่อซีรีส์จบลงใน Baywatch Hawaii
แฮสเซลฮอฟยังก้าวสู่อาชีพด้านดนตรีในช่วงปลายคริสต์ทศวรรษ 1980 และต้นคริสต์ทศวรรษ 1990 เขายังแสดงที่บริเวณกำแพงเบอร์ลิน ในปี ค.ศ. 1989 เขาประสบความสำเร็จในอาชีพนักร้องที่ไม่ยาวของเขา กับกลุ่มผู้ฟังหลังในประเทศยุโรปที่พูดภาษาเยอรมันเป็นหลัก แฮสเซลฮอฟยังร่วมในรายการแสดงความสามารถหลายรายการ เช่น รายการทางช่องเอ็นบีซี รายการ America's Got Talent  ระหว่างปี 2006-2009 แฮสเซลฮอฟถูกออกจากรายการ Dancing with the Stars เป็นคนแรกของรายการนี้ในฤดูกาลที่ 11
== อ้างอิง ==
นักร้องอเมริกัน
นักแสดงอเมริกัน
ผู้อำนวยการสร้างรายการโทรทัศน์ชาวอเมริกัน
บุคคลจากบอลทิมอร์